18 de juny de 2020 (16:35 CET)\nEl Centre del Carme Cultura Contemporània presenta aquest divendres 'Situació IV', una videoconferència en què investigadors de la plataforma artística Diàleg Obert, Mario Montoya, Lorena Izquierdo i Kira Pérez reflexionen amb diversos músics de la ciutat de Berlín sobre les vinculacions entre la música experimental i l'art d'acció.\nLa videoconferència resumeix, explica i reflexiona al voltant de les tres anteriors #Situacions presentades en el Centre del Carme de manera presencial, dins del projecte 'Escolta! València' organitzat per la plataforma Diàleg Obert, en col·laboració amb el Consorci de Museus de la Comunitat Valenciana.\n#Situacions aposta per la intermèdia de la música experimental i l'art d'acció amb l'objectiu de posar al descobert les relacions entre les seues combinatòries i els factors sinestèsics que poden entrar en joc, i, al mateix temps, la possibilitat de fusionar-los i crear un altre llenguatge. Entenen la intermèdia com una pràctica artística i una determinada actitud enfront del procés creatiu i la vida; posen en evidència els signes i codis que regeixen el mode de percebre, i, per tant, el mode de construir múltiples sentits en aquest món.\nLa videoconferència pretén ser una escolta atenta a altres novetats que venen de ciutats amb més trajectòria en l'experimentació sonora. Des de Berlín, participen els músics Samuel Hall (bateria), Axel Dörner (trompeta), Carina Khorkhordina (trompeta) i Helene Winkler (violoncel). Artistes i organitzadors expliquen aquesta experiència desenvolupada al Centre del Carme com un laboratori de creació instantània, des de la col·lectivitat, en què la improvisació té un paper fonamental.\n'Situació IV' es podrà veure a través de la web del Consorci de Museus i del Centre del Carme i les seues xarxes socials, en el marc del programa en línia #CCCCenCasa.\nEl director del Consorci de Museus i del Centre del Carme, José Luis Pérez Pont, ha manifestat que "el Centre del Carme és un centre en què transcendeixen i es contaminen diferents formats i experiències artístiques com és el cas d''Escolta! València' amb els quals col·laborem des de fa ja diverses edicions".\nPérez Pont ha assenyalat que "de la mateixa manera que la cultura contemporània manté viva aquesta investigació cap a nous formats, el Centre del Carme inicia en aquesta nova etapa postpandèmia un projecte cultural en què l'acció artística en viu va de la mà de l'experiència virtual i es retroalimenten" i ha afegit que "el nostre programa en línia #CCCCenCasa es manté i anirà incorporant setmana a setmana noves propostes específiques didàctiques i altres tipus d'activitats".\nEn el marc del #CCCCenCasa, el canal podcast del Centre del Carme #CCCContesenCasa continua cada diumenge oferint un contingut creatiu, endinsant-se en el món del conte i de l'animació lectora, sense oblidar-se de promulgar valors com la diversitat, la igualtat, l'estima per la cultura, l'ecologia, el respecte a les persones majors i la importància de les tradicions.\nEl seu tretzé podcast, que s'ofereix en col·laboració amb Rebombori Cultural, compta amb la participació de Francisco Javier Illán Vives, autor de 'Con paso lento', 'Nausícaä', 2003 i de 'La Maldición', 2004, primera entrega de 'La cólera de Nébulos', que ha arribat a tres edicions. Els seus relats i contes apareixen en diferents antologies i revistes. Entre altres novetats, Laia Cuentacuentos narrarà 'Lila y Pepe', un conte d'igualtat i diversitat sobre xiquetes que porten flors i xiquets que porten tests al cap.\nPartint del fet que la música està en tot, perquè habita en les persones, cos i veu es converteixen en els instruments principals dels tallers en línia de 'Mus'n Babies' per a bebés de 0 a 3 anys. L'equip d'Utem Escola de Música proposa diferents tallers sonors inspirats en les exposicions del Centre del Carme o en les col·leccions permanents dels Museus de Belles Arts de Castelló i d'Alacant.\nMés de 30 iniciatives en l'àmbit de la mediació i l'educació s'han desenvolupat sota el programa #CCCCHabitantEspais amb entrevistes a professionals de l'educació i la mediació cultural i tallers vinculats a les mostres del Centre del Carme. Entre altres propostes, aquesta setmana s'incorpora una nova versió del taller 'Des de la meua finestra', inspirat en la mostra que reuneix les il·lustracions del confinament.\nAixí mateix, aquesta setmana es presenta la intervenció de Heike Freire, llicenciada en Psicologia i Filosofia per la Universitat de París. Experta en desenvolupament infantil i innovació educativa, Freire ha sigut assessora del govern francés en l'Institut d'Educació Permanent de París. Li preguntem si ens ajudarà aquesta crisi a valorar la naturalesa com el millor escenari per a la infància. En la seua intervenció, Heike Freire assenyala la importància del contacte amb el medi natural per al desenvolupament de les persones i explica que "no podem estar sans en un medi castigat perquè estem íntimament lligats a aquest. El que fem a la naturalesa ens ho fem a nosaltres mateixos".\nD'altra banda, cada una de les exposicions que ja es poden visitar en el Centre del Carme disposa de la seua respectiva visita virtual per a garantir l'accés a la cultura de tota la ciutadania.


Activitats des de 13-11-2019\nTornillo màgic clown\nDiumenge 9 agost, 11:30h - valencià\nÉs un pallasso senzill, divertit i juganer, encara que és una poc aspre i\nuna mica burleta. I què té d’especial? Doncs que sap fer riure a menuts i\ngrans, és graciós i grassonet, és un dels millors. Igual et fa màgia que et\nballa, que t’explica un acudit o puja a la bici més xicoteta que hi ha. Puja a\nl’escenari! Acomoda’t en la teua butaca que ja puja el teló.\nDiumenge 16 agost, 11:30h - valencià\nCyrano de Bergerac, una història de «nassos» contada per titelles on ens\nadonarem que els complexos són obstacles que només podem veure nosaltres. Cyrano de Bergerac és un espadatxí del rei i un poeta molt enginyós, que està enamorat de Roxana, però no s’atreveix a confessar el gran\namor que li professa, perquè ell pensa que en la seua cara té un impediment físic, i és que Cyrano té un nas molt gran i creu que amb aquesta\naparença no podrà enamorar-la...\nJoies visigodes, emblemes de poder\nSaps com se subjectaven les vestimentes Tebdemir i Teodora? Les fíbules\nsón fermalls que es van utilitzar a l’antiguitat, i els nostres avantpassats\nvisigots també ho van fer als segles VII i VIII dC. Vols descobrir com vivien\ni les seues tècniques d’orfebreria? Anima’t i elabora amb nosaltres una\nd’aquestes joies amb història.\nTaller infantil 12, 13, 19, 20, 26 i 27 de setembre\nSaps com se subjectaven les vestimentes Tebdemir i Teodora? Les fíbules són fermalls que es van utilitzar a l’antiguitat, i els nostres avantpassats visigots també ho van fer als segles VII i VIII dC. Vols descobrir com vivien i les seues tècniques d’orfebreria? Anima’t i elabora amb nosaltres una d’aquestes joies amb història..\nTallers per a famílies 2020\nLa teua postal de l’ETNO.\nSala de tallers del MUVAET\nDiumenges 13, 20 i 27 setembre 12:30h\nAmb aquest taller us convidem a descobrir les noves instal·lacions del museu i a portar-vos-en un record en forma de postal feta per vosaltres mateixos


RodaMots - espiadimonis\nDimarts, 3 d'abril del 2018 / 4227\nNom donat a qualsevol insecte odonat de la família dels èsnids, que tenen l’abdomen de colors lluents i virolats i els ulls molt grossos.\nEls espiadimonis volen prop de l’aigua i les seves larves són aquàtiques.\nTambé: libèl·lula, tallanassos, cavall de serp, cavallet, cavallet d’aigua, estiracabells, damisel·la, pixaví, parot, parotet…\nD’espiar (del germànic gòtic spaíhôn, ‘posar-se a l’aguait’) i dimoni (del llatí tardà daemonium, mateix significat, i aquest, del grec daimónion [δαιμόνιον], ‘geni’).\nDiríeu que l’espiadimonis sap geometria. Almenys sap que, entre dos punts donats, el camí més curt és la línia recta. Estalvia temps i espai, com si tingués tard o anés per feina. Estarà per ventura encarregat d’un servei de comunicacions? En tot cas, el seu cos tènue no és un aparell de turisme i, menys encara, un aparell de transports. Viatja sense allunyar-se dels llocs on hi ha aigua. D’una gota d’aigua verdosa devia sortir aquest cavallet.\nAntoni Rovira i Virgili, Teatre de la natura. Teatre de la ciutat (Barcelona: Proa, 2000), pàg. 91\nPer què ‘libèl·lula’ s’ha imposat? En el terreny artístic, en un museu, no hi veureu mai escrit ‘espiadimonis’. Per col·loquial, vulgar, banal. No és una paraula digna d’entrar al Museu d’Art Nacional de Catalunya. Molt millor ‘libèl·lula’, que és una paraula molt acostada a la libélula castellana. També a la paraula convencional, formal, alemanya, italiana, gallega, portuguesa, romanesa. En anglès en diuen dragonfly, drac volador.\nEnric Gomà, Control de plagues. 92 paraules catalanes per fumigar (Barcelona: Pòrtic, 2018), pàg. 131\nDemà dimecres a l’Ateneu Barcelonès (c. Canuda 6 de Barcelona), a les 19h, hi haurà el col·loqui «El català, una llengua amb molts registres», amb uns quants convidats de luxe: Magí Camps, Rudolf Ortega, Pau Vidal, Màrius Serra i Enric Gomà, que presenta Control de plagues. 92 paraules catalanes per fumigar.\n«El domini de l’aire», per Irene Casellas. Espiadimonis i libèl·lules\nLibèl·lules i espiadimonis dels Països Catalans\n‘Libèl·lula’? O millor el “vulgar” ‘espiadimonis’?\n9 comentaris a “espiadimonis”\nJosep Bataller i Vila — Fornells de la Selva Dimarts, 3 d'abril del 2018 a les 09:33\nA Vilobí d’Onyar (La Selva) en la meva infantesa en dèiem “cavallet de St. Martí”. Potser perquè n’hi havia de molts colors.\nConcepció Perich — Fornells de la Selva Dimarts, 3 d'abril del 2018 a les 10:49\nDe tota la vida en soc dit ‘cavall de Sant Martí’.\nEulàlia Sariola i Mayol — Barcelona Dimarts, 3 d'abril del 2018 a les 11:01\nA casa sempre n’hem dit «espiadimonis»\nEl llibre de l’Enric Gomà «Control de plagues», és un gran llibre, encertat, divertit, molt útil per a tothom. Gràcies, Enric! i gràcies Jordi!\nSefa Ribera — Canet de Mar Dimarts, 3 d'abril del 2018 a les 19:45\nSempre he sentit parlar dels tallanassos.\njuanjose monfort — Alcanar = Montsià Dimecres, 4 d'abril del 2018 a les 23:22\nSempre n’hem dit “tallanassos”.\nOn més se diu així?\nEmili Martínez — València Dijous, 5 d'abril del 2018 a les 10:42\nA València diem parotet als xicotets i rojos, i parot de bassa als grans i blaus.\nCesc — Barcelona Divendres, 27 de juliol del 2018 a les 14:48\nRepetidament (en més d’una entrada) esmenteu les libèl·lules i els espiadimonis, confonent tots dos termes, quan en català les diferències són clares: si quan està aturat té totes les ales ajuntades per sobre el cos, és un espiadimonis, però si les ales queden separades al costat del cos i se’n diferencien quatre, llavors és una libèl·lula.\nAquestes diferències són clares, i és una llàstima crear més confusió de la que ja té la gent per la seva vida a les ciutats, en comptes d’introduir certa cultura del nostre entorn natural. Si fem una cerca d’imatges a internet amb el cercador, generalment els resultats són correctes, encara que de vegades s’anomena espiadimonis a les libèl·lules, pensant erròniament que el mot és més català.\nTambé el castellà les diferencia, i no és el mateix un “caballito del diablo” (espiadimonis) que una “libélula” (libèl·lula).\nXavier Jiménez — Barcelona Divendres, 27 de juliol del 2018 a les 23:01\nEl DIEC remet les entrades cavall de serp (a cavall), damisel·la, libèl·lula, parot i pixaví a espiadimonis (https://dlc.iec.cat/results.asp?txtEntrada=espiadimonis&operEntrada=0). Encara que siguin bestioles lleument diferents, ¿no pertanyen totes a la mateixa família? Se’m fa una mica estrany haver de diferenciar entre “libèl·lules” i “espiadimonis” com si fossin diferents. És com si em diguessin que un “ruc” i un “ase” designen bèsties diferents. És clar que sóc una mica burro…\npep — Ralleu Dimarts, 31 de juliol del 2018 a les 15:05\nVegeu ací per què la terminologia encara no n’està ben normativitzada https://ca.wikipedia.org/wiki/%C3%88snid


La tercera casa més cara d'Espanya es pot comprar a Alcúdia per 30 milions d'euros\nLa quarta també és a Mallorca i es ven per 26,5 milions a Puigpunyent\nUna de les fotos de l'anunci de la casa. IDEALISTA\nPalmaUn rànquing elaborat pel portal immobiliari Idealista sobre les cases en venda més cares d'Espanya situa una casa d'Alcúdia, que es ven per 30 milions d'euros, en el tercer lloc, mentre que el quart l'ocupa una altra propietat ubicada a Puigpunyent, que s'ofereix per 26,5 milions.\nLa casa d'Alcúdia és una propietat d'estil renaixentista de nou dormitoris, piscina interior i exterior, heliport, pista de tennis, casa per al personal de la casa i garatge per a dotze cotxes. Està ubicada, segons l'anunci, per la zona del Mal Pas.\n"Un equip de dissenyadors italians es va ocupar de l'interior i va fer d'aquesta propietat una de les més luxoses i sofisticades de les illes. El disseny interior d'avantguarda combina l'encant mediterrani amb trespols i acabats de marbre amb els típics detalls de marès de l'illa", s'indica a l'anunci, on es diu que es tracta "sense cap dubte, d'una de les propietats més exclusives de Mallorca. Situada dins d'un extens terreny, prop d'una reserva natural".\nPiscina interior de la casa. Idealista\nEn el quart lloc hi ha també una casa mallorquina, a Puigpunyent. Té més de 9.000 oliveres en una parcel·la de 820.000 metres quadrats. L'habitatge té deu habitacions. També disposa d'heliport.\nEl rànquing està encapçalat per una vil·la a Marbella a primera línia de platja amb sis suites i dues cases de convidats, que es ven per 50 milions. La segona també és a Màlaga, concretament a Mijas. Té dotze habitacions i 7.000 metres quadrats. Per 35 milions es pot tenir aquesta casa, que té 160 metres de platja.\nmercat immobiliari sector immobiliari


11.05.2020 Category: Tutories\nDes de les redireccions a control d’accés IP, l’arxiu htaccess és una eina increïblement útil per aconseguir tot tipus de modificacions, retocs i millores al vostre lloc web, la majoria de les quals, per descomptat, ja han estat cobertes expertament per Jeff Starr en l’excel·lent htaccess realitzat. fàcil. Però, com fer aquestes edicions? O, més concretament, com accedir al fitxer htaccess en si? Doncs, si es tracta d’un fitxer puntual (que fa que el fitxer s’amaga a la vista de la majoria de màquines), és, com sens dubte, sens dubte, és un fitxer especialment complicat de tractar. Canviar la configuració de visibilitat del vostre client FTP sol ser bastant senzill (alguns, com FileZilla i Transmit, etc., fins i tot es mostraran fitxers ocults de manera predeterminada), però, com ho comprovarà qualsevol que ho hagi intentat, canviant la configuració de la visibilitat del fitxer. A l’ordinador (el lloc més raonable per fer edicions a fitxers *) sol ser qualsevol cosa que sigui senzilla amb un Mac: el mètode més utilitzat és arrencar el temut Terminal i executar un munt d’ordres temibles …\n1 Una manera totalment més fàcil:\n1.1 Pas 1.\n1.2 Pas 2.\n1.3 Pas 3.\n1.4 Pas 4.\n1.5 Pas 5.\n1.6 Pas 6.\n1.7 Pas 7.\n1.8 Pas 8.\nUna manera totalment més fàcil:\nHi ha, però, una altra manera de fer front a aquest fitxer especialment molest que anul·la el mal de cap per haver de canviar la configuració de visibilitat de fitxers del vostre Mac del tot (nota: mentre que el mètode següent apareix força complicat, un cop ho heu fet un cop ho heu fet Veureu com de fàcil / senzill és). Fem una ullada:\nObriu Cyberduck (un client FTP extremadament popular per a Macs; proveu-lo si encara no ho heu fet) i connecteu-vos al vostre servidor amb els vostres detalls habituals de FTP / SFTP. Cerqueu el directori que conté el fitxer htaccess que voleu editar i seleccioneu “Veure fitxers ocults” al menú desplegable de “Veure”. Hauríeu de veure que el fitxer .htaccess apareix al directori. Així:\nCrea un carpeta nova en algun lloc del vostre ordinador (com ara l’escriptori, per exemple) i poseu-li un nom (els anomenarem “edicions del fitxer htaccess”). Nota: no saltis aquest pas perquè més endavant teniu un fitxer de punts ocult en aquesta carpeta, és millor tenir un fitxer invisible en algun lloc específic, de manera que només podeu suprimir-lo després suprimint la carpeta que conté. Ara, torneu a Cyberduck i feu clic amb el botó dret (és a dir, feu clic a control ja que estem utilitzant un Mac) al fitxer .htaccess i, a continuació, seleccioneu “Baixa com …” al menú desplegable resultant. Aleshores, el més important, suprimiu el botó “.” del nom del fitxer (és a dir, que el fitxer ara es diu simplement “htaccess” i NO “.htaccess”) i feu clic al petit triangle orientat cap a baix a la dreta del quadre de descàrrega per ampliar les opcions i navegar. a la vostra nova carpeta. Així:\n… després de navegar a la carpeta on voleu descarregar el fitxer, feu clic a “Baixa”.\nDesplaceu-vos al fitxer htaccess recent descarregat (que, com que ja no té el punt davant del seu nom de fitxer, ara hauria de ser visible a la carpeta que heu creat al pas anterior) i, primer, primer cal fer-ho., fer una còpia de seguretat del mateix només copieu el fitxer (consell: canvieu el nom del fitxer nou per evitar que es confonguin els dos fitxers més endavant; es canviarà el nom de “htaccess – original – backup”)..\nA continuació, utilitzant un editor de text (com TextWrangler (NO un processador de textos!), Feu les edicions htaccess desitjades al fitxer original i, un cop acabades l’edició i estigueu contents amb el nou fitxer, guardeu-lo..\nAra, a més de simplement guardar-lo a sobre del fitxer original, torneu al menú “Fitxer” i seleccioneu “Desa com a” i, a més, canviar el nom del fitxer de “htaccess.txt” a “.htaccess” (és a dir, elimineu “.txt” al final i afegiu “.” al començament) i feu clic a “Desa”. A continuació, us trobareu amb un missatge que diu “Noms que comencen amb un punt”. estan reservats per al sistema. “. Trieu “Utilitzeu “.”“.\n(tingueu en compte que aquí estem utilitzant TextWrangler; si utilitzeu un editor de text diferent, potser apareixerà un missatge diferent)\nBon material. Ja esteu preparat per carregar el fitxer .htaccess editat, que ara serà invisible al vostre ordinador: per sort, la carpeta en la qual es troba és visible, de manera que encara sabem on es troba, encara que ja no el podem veure!\nAra, torna a Cyberduck i selecciona “Fitxer” → “Carrega”. Desplaceu-vos a la carpeta que conté el vostre fitxer .htaccess ocult i seleccioneu l’opció “Mostra els fitxers ocultsCasella de verificació a la part inferior de la finestra.\nAra hauríeu de veure i ser capaç de seleccionar el vostre fitxer .htaccess. Feu clic a “Carrega” i continueu sobreescrivint el fitxer .htaccess antic quan se us demani.\nPer últim, no dubteu a eliminar la carpeta que heu creat al pas. 2 que conté el vostre fitxer .htaccess ocult: recordeu primer moure la còpia / còpia de seguretat del fitxer htaccess descarregat originalment per a la seva posterior referència (en cas que ho necessiteu mai).\nEnhorabona! Ara heu aconseguit descarregar, editar i penjar el vostre fitxer .htaccess sense haver de canviar cap configuració de visibilitat del fitxer al vostre Mac!\n* Alternativament, és possible simplement editar el fitxer en directe al servidor. Tanmateix, aquest no és un mètode que recomanaria generalment, ja que sense descarregar i fer una còpia de seguretat del primer, no hi ha manera de tornar a una versió anterior. si us equivoqueu?!\nDesde redireccionamientos hasta control de acceso IP, el archivo htaccess es una herramienta increíblemente\nDos redirecionamentos ao controle do acesso IP, o arquivo htaccess é uma ferramenta incrivelmente\nEl tema de l’alineació de les imatges és un que sovint entenen malament els\nTot i que la majoria dels usuaris de WordPress probablement no saben de la\nPerquè el menú principal de navegació sigui correcte és fonamental. La navegació per llocs


S’entreguen els autors de l’agressió homòfoba de Sant Joan\nSón dos joves, un d'ells menor d'edat | Van insultar i colpejar una parella gai amb una ampolla de vidre\nEls autors de l’agressió homòfoba durant la revetlla de Sant Joan s’han entregat a la policia. Es tracta de dos joves, un d’ells menor d’edat. Van assaltar per l’esquena una parella gai que seia en un banc del carrer, colpejant-los amb una ampolla de vidre, pegant-los i insultant-los per la seva condició sexual. Els fets van tenir lloc cap a les dues de la matinada a la frontera entre el districte barceloní de Sant Martí i la ciutat de Sant Adrià de Besòs.\nEn saber que la policia ja els havia identificat, ells mateixos es van entregar el passat 26 de juny, acompanyats d’un advocat. Van quedar detinguts per un delicte de lesions amb l’agreujant d’odi i discriminació.\nInvestigadors dels Mossos d’Esquadra ja els estaven buscant. Havien pogut esclarir la identitat dels nois gràcies a les càmeres de videovigilància d’un local proper al lloc dels fets, que havien captat dos joves que encaixaven amb la descripció oferta per les víctimes.\nLa parella agredida va fugir corrent fins arribar al seu domicili, a Barcelona. Des d’allà van comunicar els fets a la policia i una ambulància els va haver de traslladar fins a l’Hospital del Mar per les contusions que havien patit. Un d’ells presentava una ferida oberta al llavi que va requerir punts de sutura.


MANTENIMENT DE LA XARXA - OVCOT\nPer al Cicle Integral de l’Aigua és fonamental assegurar la integritat de la Xarxa Municipal de Sanejament, ja que només d’esta manera es pot assegurar que el seu funcionament serà el que corresponga en cada situació.\nCom a conseqüència de les nombroses actuacions que es produïxen ala via pública, dia a dia es donen situacions en què els elements que componen la xarxa de sanejament es poden vore afectats en menor o major mesura. Estes afeccions poden procedir d’obres que actuen directament sobre la xarxa de sanejament o tindre el seu origen en obres d’infraestructures diferents.\nPer este motiu, l’any 2001el Cicle Integral de l’Aigua va crear l’Oficina de Vigilància i Control d’Obres de Tercers (OVCOT), que, des d’aleshores, té com a missió assegurar que no es produïsquen afeccions a la xarxa de sanejament que no hagen sigut prèviament autoritzades pels Servicis Tècnics Municipals del Cicle Integral de l’Aigua, així com verificar l’execució de les obres de sanejament d’acord amb la Normativa per a Obres de Sanejament.\nLes labors que du a terme el personal d’esta oficina són de diversa índole:\nCerciorar-se que les obres que afecten la Xarxa Municipal de Sanejament complisquen amb el que s’ha especificat en el projecte aprovat pels tècnics municipals competents.\nVetlar per que les obres executades d’acord amb projecte complisquen el que s’ha estipulat en la normativa vigent per a obres de sanejament de la ciutat de València.\nVigilar totes aquelles actuacions que puguen provocar danys en la xarxa o modificacions en esta que no hagen sigut aprovades prèviament pel Cicle Integral de l’Aigua i realitzar les actuacions pertinents perquè els tècnics municipals inicien els procediments sancionadors corresponents.\nRealitzar inspeccions de caràcter urgent de col•lectors no visitables davant de situacions d’emergència (per exemple, afonaments de calçada).\nQualsevol inspecció de la Xarxa de Sanejament que els tècnics municipals sol•liciten a fi de conéixer-ne l’estat.\nLa importància d’estes labors d’inspecció queda reflectida en la disminució d’incidències detectades per mal funcionament de la xarxa ocasionat per afeccions externes, així com en l’estalvi que suposa per a l’Ajuntament el fet de no recepcionar obres amb deficiències l’esmena de les quals hauria de ser costejat amb posterioritat.\nPer a realitzar totes estes labors, el personal de l’OVCOT compta amb sistemes d’inspecció amb càmera, que permeten inspeccionar l’interior de les conduccions sense necessitat d’accedir-hi.\nAlgunes imatges dels mitjans d’inspecció:\nAlgunes incidències detectades.\nPrecinte d’obra sense retirar\nConnexió il•legal a col•lector ovoide\nVore notes de premsa publicades al respecte en Ajuntament


Puigsou (991,30 m) » Muntanya de Rocacorba » Serralada Transversal Catalana | mirador.cat\nEl Puigsou, conegut també com a Rocacorba, és una muntanya de 991 msnm al municipi de Canet d'Adri, a la comarca catalana del Gironès. Al cim hi ha un vèrtex geodèsic (referència 301093001 de l'ICGC). El santuari de la Mare de Déu de Rocacorba és en un penyal del Puigsou, a 929 metres d'altitud. Es té constància de la seva existència des de l'any 1161. Inicialment va ser l'església del Castell de Rocacorba Aquest cim va formar part de la colla de vèrtexs on es van prendre dades i s'hi van fer triangulacions, a finals del Segle XVIII, per mesurar amb precisió el meridià tetrrestre que passa per Dunkerque, París i Barcelona. Això va permetre determinar la longitud del metre. Wikipedia ()\nAquest bloc proporciona la llista de llocs més propers a Puigsou. Aquesta és una característica Premium.


La legalitat del consum de cànnabis a l’Estat espanyol | El Jurista\nLa legalitat del consum de cànnabis a l’Estat espanyol\n07/10/2012 08/05/2014 0\nPer Antoni Mansilla,\nEn un article anterior d’El Jurista, s’analitzava la regulació del cànnabis des d’una perspectiva internacional. El present article té com a finalitat analitzar la regulació del consum d’aquesta droga dins l’Estat espanyol actualment: És una pràctica penada? Està permesa? A quines conseqüències legals es poden haver d’enfrontar els consumidors de cànnabis?\nEn l’àmbit penal, tan sols es contemplen com a delicte en l’article 368 del Codi Penal els actes de “cultiu, elaboració o tràfic” així com la “promoció, afavoriment o facilitació del consum il·legal de drogues tòxiques”, però el consum de cànnabis (i altres drogues) en si mateix no constitueix cap tipus delictiu i per tant queda fora de l’àmbit del Dret penal. No obstant, que no estigui contemplat com a delicte o falta no significa que el consum d’aquesta droga no comporti cap conseqüència legal. En l’àmbit sancionador administratiu trobem la Llei Orgànica 1/1992, de 21 de febrer, sobre Protecció de la Seguretat Ciutadana.\nAquesta llei suposa una recopilació d’infraccions administratives de diversos tipus amb les seves corresponents sancions, segons si es consideren infraccions lleus, greus o molt greus. La infracció que sanciona directament als consumidors i posseïdors de cànnabis (i altres drogues) la trobem en l’article 25 de la mateixa llei: “Constitueixen infraccions greus a la seguretat ciutadana el consum en llocs, vies, establiments o transports públics, així com la tinença il·lícita, encara que no estigués destinada al tràfic de drogues tòxiques, estupefaents o substàncies psicotròpiques, sempre que no constitueixi infracció penal, així com l’ abandonament en els llocs esmentats d’útils o instruments utilitzats per al seu consum.” En el segon apartat d’aquest article, no obstant, es preveu una suspensió de la sanció corresponent en cas que l’infractor es sotmeti a un tractament de deshabituació en les circumstàncies exigides reglamentàriament.\nLa sanció pel consum en llocs públics o tinença il·lícita de cànnabis, per tant, seria la corresponent a una infracció greu segons aquesta llei, que, tal i com esmenta l’article 28, podria anar des dels 300,52 € fins a l’elevadíssima quantitat de 30.050,62 €. Segons l’apartat 4 d’aquest article, aquestes sancions prescriurien als dos anys de la comissió de la infracció, al tenir naturalesa de greu.\nCom veiem, el fet que el consum de cànnabis no es consideri delicte no significa que no pugui comportar conseqüències com les elevades multes que preveu aquesta llei. La “trampa” d’aquest sistema, per tant, és que no està castigat penalment, però si administrativament: de forma que imposar la sanció administrativa és més senzill i ràpid que imposar una pena, ja que es la mateixa Administració la que la imposa, i aquesta gaudeix de determinats privilegis com l’autotutela declarativa, que permet que els actes administratius es presumeixin vàlids des del moment en què es dicten; o l’autotutela executiva, que permet executar les seves decisions coactivament sense necessitat d’intervenció judicial. Així doncs, en el moment en que l’Administració (en aquest cas un agent de policia) imposa la sanció per consum o tinença il·lícita de drogues, aquesta es presumeix vàlida i es pot executar coactivament, a menys que l’interessat la recorri en el termini establert per la legislació.\nA més, en el procediment per imposar una sanció administrativa, els terminis per a les diferents fases són molt més curts, de manera que, un cop s’esgoti la via administrativa (el sancionat no pugui interposar cap més recurs davant l’Administració) la multa ja serà executable, i haurà passat un període de temps molt més curt que si s’hagués tractat d’un procés penal. Aquest sistema, a més de posar sobre la taula l’inacabable debat sobre la legalització del cànnabis, posa de manifest fins a quin punt pot arribar a ser més severa i efectiva una sanció administrativa que una sanció penal.


Concurs Instagram osona\nBases del concurs a Instagram sobre l’exposició de la 13 edició de Parelles Artístiques a Vic impulsada per Osonament\n– El concurs fotogràfic #ConcursPAOsona consisteix a publicar fotografies a Instagram sobre l’exposició de les obres de la 13a edició de “Parelles Artístiques, experiències creatives per la salut mental” que acull la Sala d’Art de Fundació Antiga Caixa Manlleu (Rambla Hospital, 11 de Vic) des del divendres 8 de gener al dissabte 23 de febrer (El concurs tindrà vigència entre aquestes dues dates).\n– Participaran en el concurs els autors de les fotografies penjades a Instagram amb les dues etiquetes #ConcursPAOsona #ParellesArtistiques i que siguin seguidors del perfil @Osonament.\n– El número d’imatges que es poden enviar per persona és il·limitat.\n– Seguint la filosofia del projecte, es valorarà per sobre de tot la creativitat.\n– Entre totes les fotografies, el jurat del concurs en seleccionarà una, que serà la guanyadora del concurs. El guanyador/a serà contactat/da a través d’un missatge a la seva fotografia.\n– La persona que hagi realitzat la fotografia guanyadora obtindrà com a premi una obra artística de l’exposició.\n– El jurat del concurs estarà format per l’equip d’Osona de Parelles Artístiques.\n– Osonament (Fundació Centre Mèdic Psicopedagògic d’Osona) es reserva el dret de fer difusió i de publicar les imatges presentades al concurs a les seves pàgines a Internet i a les seves xarxes socials.\n– Les dades dels participants no seran incorporades a cap fitxer d’Osonament.\n– La publicació d’imatges a Instagram amb les etiquetes #ConcursPAOsona #ParellesArtistiques implica l’acceptació d’aquestes bases. Pujar les fotografies amb aquestes etiquetes implica l’autorització perquè ens posem en contacte amb el guanyador/a a través d’un missatge a la fotografia. La participació en el concurs implica també l’acceptació de totes les condicions d’Instagram que podeu consultar a instagram.com/legal/terms


La Talaia, 280m.\nCurt itinerari per assolir la Talaia. Es tracta d’una torre de vigilància forestal força alta que hi ha al capdamunt d’una lloma de la serra de Bonaire. From La Talaia - La Talaia és un dels punts més alts de Vilanova i la Geltrú i en el seu cim s'hi han fet troballes ibèriques. El topònim es documenta a l'any 1358 en una disposició reial d'erigir senyals de jurisdicció amb forques, entre altres llocs, en el "puig de la Talaia" . En el cim de la Talaia s'hi va clavar una creu de ferro (1954), s'hi construí un cocó (1960), actualment arranjat, i s'hi col·locà una capelleta de fusta amb la Moreneta (1964). A l'any 1988, un gran incendi deixà la muntanya copletament desconeguda - Font: web de Vilanova i la Geltrú Horari: 1-1,30 h Desnivell acumulat : 200 m. Pujada. Dificultat : fàcil Època ideal : qualsevol donada la curta durada. Itinerari: Podem accedir per la BV-2115, carretera comarcal des de Vilanova i la Geltrú a Castellet, Pantà de Foi\nPuig de la cova, 762m.\nAprofitant l’estada al Montmell, i donat que les rutes que suggereixo són de curta durada, podem completar el dia amb la pujada al Puig de la Cova, un altre dels 100 cims que ens proposa la feec. From Puig de la cova Horari : 2-3 h Desnivell acumulat :uns 600 m. pujar i baixar. Dificultat : fàcil Època ideal : Evitar el fort de l’estiu. Itinerari : L’itinerari parteix també de la Juncosa de Montmell. Seguint l’autopista A-7 direcció Lleida fins a la Bisbal de Penedès. Sortim i a una rotonda abans d’entrar al la Bisbal agafem la TV-2401 fins ala Juncosa (8 km). Abans d’entrar al poble trobem una desviació a ma dreta, amb indicacions d’accés a una zona esportiva. Tant bon punt girem a la dreta, també a la dreta hi ha l’entrador d’un camí amb un petit replà on podem deixar el cotxe. Per començar l’itinerari a peu seguim per la base d’uns pals de la llum que passen per on hem deixat el cotxe, paralel·lament a la carretera per on hem arribat, uns 300 metres fins a trobar una pista q\nTalaia de Montmell, 861 m.\nmarç 2011 La Talaia és el cim del massís del Montmel l i el sostre comarcal del Baix Penedès. From Montmell, 21 de març L'ascensió és força fàcil i curta, apta per a tota la família i a més de les vistes, també es pot gaudir d'una passejada per la història de la zona, visitant el Castell de Montmell i a sota, la preciosa ermita romànica de Sant Miquel del S XII. La Talaia fa honor al seu nom esdevenint un singular mirador de les comarques de l'Alt i Baix Penedès i de bona part del Tarragonès. Cap al nord si el dia acompanya també tenim una bona panoràmica de Montserrat. Horari : 2-3 h Desnivell acumulat : 250m. positius Dificultat : fàcil Època ideal : Evitar el fort de l’estiu. Itinerari : Arribem a la Juncosa de Montmell seguint l’autopista A-7 direcció Lleida fins a la Bisbal de Penedès. Sortim i a una rotonda abans d’entrar al la Bisbal agafem la TV-2401 fins a la Juncosa (8 km). Tant bon punt passem el poble, prenem una pista a la dreta en


09 May Coronavirus 8 maig 2020\nLA MORT D’UN TORTURADOR\nLlegeixo al diari que ahir va morir un home que torturava a la gent durant la dictadura. Li deien “Billy el Niño”. El sobrenom li venia per què es veu que, mentre torturava, es divertia parlant com ho feien els cowboys de les pel·lícules… Així ho recordaven les seves víctimes. Una d’elles era veí seu… Va intentar de denunciar-lo, si més no per què li retiressin les condecoracions que encara tenia de l’època franquista, però estava “blindat”. Va viure plàcidament fins ahir, en que va morir, víctima d’aquest virus. Com diria el Pablo Casado: anava a dir “descansi en pau”, però no ho diré.\nEspanya segueix sortint cada any entre els països en que encara es tortura. Així ho diu l’informe anyal que fa Amnistia Internacional. En general, a tot el món, la tortura segueix sent un mètode emprat per dominar a la població. La por paralitza i ajuda a controlar. És terrible, però és així.\nDurant la dictadura franquista abundaven personatges com aquest. La llista és llarga. No se’ls ha processat per la senzilla raó de que, d’alguna forma, s’ha continuat valorant la seva tasca… En sortir la llei d’Amnistia es va donar “carpetazo” a tots aquests casos però també podria ser que se’ls protegís per la informació que tenien… Em recorda una mica al cas del comissari Villarejo. Malgrat que és a la presó, ningú goça ficar-se amb ell per la informació que té en els seu poder i l’amenaça de treure-la a la llum, informació que implica a gent important…\nTot plegat és un d’aquells episodis grotescos que engalanen tant sovint la història d’Espanya. Un país que protegeix a torturadors, que encara té pendent la restitució de la memòria històrica, que encara té morts de la guerra i de la dictadura enterrats no se sap on… Una vergonya.\nQuan es treu el tema de la tortura sempre penso en un amic meu –també mossèn– que, quan era més jove, va participar en les protestes contra la dictadura. Anava a les manis i s’enfrontava als grisos. Des de l’1 d’Octubre, ara els hi diuen amb un altra nom, molt més divertit. El meu amic, de resultes d’aquells enfrontaments, va ser torturat a la tristament famosa Comissaria de la Via Laietana de Barcelona. Sempre que passo pel costat recordo el que em va explicar. A voltes hi havia gent que desesperada, en un moment de descuit, es tirava d’alta baix del sisè pis…\nEn temps de Jesús, la tortura era habitual. Els romans la practicaven sovint. Igual que en la dictadura franquista, també veien que era una eina efectiva per dominar a la gent. La mateixa crucifixió era també una tortura. Buscava humiliar però també procurar una mort lenta. Abans de l’execució també es torturava: la flagel·lació –perfectament estipulada pels romans– o el fet mateix de portar la creu eren formes de tortura. També ho era l’empresonament previ. Jesús les va patir totes.\nAmb la tortura es busca afeblir la voluntat, doblegar a la persona, humiliar i dominar. Qui tortura deixa sortir els instints més baixos de la persona: la dominació del feble, el sentir-se poderós davant la víctima. Moltes solen dir que veien els seus botxins passant-s’ho bé… Ho deien d’aquest Billy el Niño però també dels torturadors nazis dels camps de concentració o dels de la dictadura argentina… Sempre és igual. Surt el que de fet és el més inhumà de la persona. Anava a dir “el que més ens assembla a les bèsties”, però ni tan sols els animals torturen a les seves víctimes… Això només ho fan els humans.\nCom deia un periodista en la seva crònica: “a aquest no li faran cap homenatge. Per la pandèmia, no li podran fer cap enterrament”. Millor. Però quan arribi allà a dalt algú li demanarà comptes. Llavors si es farà justícia. Com diu Sant Joan en la seva 1ª carta: “al final de la vida se’ns examinarà en l’amor”. Potser hi podríem afegir: “i també en el contrari…” i potser també es trobarà amb les seves víctimes…


Els indicadors empitjoren per segon dia consecutiu a Girona - Empordà\nEls indicadors empitjoren per segon dia consecutiu a Girona\nLa velocitat de propagació del contagi ja supera el llindar proposat per Salut per passar de fase Experts demanen a la població que no se’n vagi de pont pel repunt de positius\nlaura teixidor/efe. girona acn 03.12.2020 | 06:30\nEl tercer dia de cribratge a Figueres va finalitzar amb 639 proves. ics\nEl tercer dia de cribratge a Figueres va finalitzar amb 639 proves.\nDesprés de setmanes d´estabilització, els principals indicadors de contagi a la Regió Sanitària de Girona van empitjorar per segon dia consecutiu. Els efectes de la reobertura, amb l´augment d´interacció social i flexibilització de mesures, es noten tant a Girona com a la resta de Catalunya.\nPrimerament, Salut va detectar 271 casos -una xifra similar a la del dia anterior- i el total ja s´eleva a 36.159. Dels positius d´ahir, 258 es van detectar per PCR o test d´antigen. Seguidament, van morir nou persones, tres més que el dia anterior.\nEl risc de rebrot va pujar 33 punts i es va situar en 278, mentre que la setmana del 15 al 21 de novembre era de 312. La velocitat de propagació del virus va pujar una dècima, fins a 0,97 i ja supera el màxim establert per Salut per passar a la següent fase de reobertura. La taxa de confirmats per PCR i test d´antigen és de 136 per cada 100.000 habitants i la incidència a 14 dies, de 303.\nFinalment, la bona notícia és que ahir hi havia 238 ingressats, quatre menys que en el balanç anterior. Del total, 47 estaven a l´UCI, tres més que dimarts.\nD´altra banda, la velocitat de transmissió del coronavirus (Rt) a Catalunya va accelerar per segon dia consecutiu després de més d´un mes de descens i es va situar a 0,89, cinc centèsimes més que dimarts, fet que compromet el segon tram de la desescalada que havia de començar dilluns i que està condicionat al fet que la Rt no pugi de 0,90.\nTambé el risc de rebrot (EPG), l´índex de creixement potencial de la pandèmia, que baixava a Catalunya des del 23 d´octubre, va tornar a pujar per segon dia consecutiu i es va situar en 210 punts, nou més que dimarts, mentre que va baixar lleugerament el nombre de persones hospitalitzades.\nSegons les dades epidemiològiques actualitzades ahir per Salut el nombre de persones hospitalitzades era de 1.674, un total de 44 menys que dimarts, de les quals 449 es trobaven a la Unitat de Cures Intensives (UCI), cinc menys que el dia abans.\nEl sobtat repunt des de dimarts de la velocitat de contagis (Rt), l´indicador que millor assenyala l´evolució de l´epidèmia, que en dos dies ha passat de 0,77 a 0,89, és a dir, que cada 100 infectats contagien una mitjana de 89 persones, es va registrar quan només es complien nou dies de la reobertura parcial de bars, restaurants, cinemes, teatres i gimnasos, i els metges temen que pugui indicar l´inici anticipat d´una tercera onada de l´epidèmia.\nDe fet, la cap de Medicina Preventiva i d´Epidemiologia de l´Hospital Vall d´Hebron de Barcelona, ??Magda Campins, va demanar als ciutadans que no marxin de pont i respectin el confinament, davant el repunt de les dades de la pandèmia a Catalunya en les últimes hores.\nEn declaracions a Catalunya Ràdio, Magda Campins va reclamar «molta prudència» en els dies vinents, que la ciutadania segueixi les recomanacions de quedar-se a casa i «no faci la trampa» d´anar-se´n a dijous i tornar dilluns per defugir el confinament de cap de setmana, va alertar Campins.


Girona posa en marxa un servei gratuït d’assessorament energètic dels habitatges - Benvinguts al Món Rural\nGirona posa en marxa un servei gratuït d’assessorament energètic dels habitatges\nLa iniciativa va dirigida a millorar el confort de la llar i a reduir la factura energètica\nPla general de la tècnica del projecte Edificat de l'Ajuntament de Girona, Isabel Cotcha, fent algunes preguntes a la neta de la propietària d'una casa que ha demanat assessorament per millorar l'eficiència energètica l'1 de febrer de 2021 (Horitzontal)\nL’Ajuntament de Girona ha posat en marxa un servei gratuït d’assessorament energètic dels habitatges amb l’objectiu de millorar el “confort” de la llar i reduir la factura energètica. La iniciativa s’emmarca en el projecte transfronterer d’eficiència energètica en l’edificació Edificat, inclòs en el Programa INTERREG V-A- Espanya-França-Andorra (POCTEFA 2014-2020) i co-finançat amb el Fons FEDER de la Unió Europea. La tinent d’alcalde i regidora de Promoció Econòmica, Glòria Plana, afirma que el projecte europeu comença a donar els seus “primers fruits” amb aquest servei i es mostra convençuda que amb la iniciativa no només s’aposta per la sostenibilitat sinó també “per tot aquest sector econòmic”.\nLa Unió Europea ha fixat la rehabilitació energètica dels edificis com una de les seves prioritats dins el Pacte Verd Europeu i l’Estratègia 2030. L’acord busca transformar els reptes climàtics en “oportunitats” per a l’economia. Per això, els sectors de l’eficiència energètica i de la rehabilitació són centrals per aconseguir els objectius marcats.\nL’Ajuntament, a través del projecte Edificat, vol fomentar aquesta transició verda sensibilitzant a la població i als professionals sobre els grans reptes de l’edificació. La renovació dels habitatges per fer-los més eficients en termes energètics i més sostenibles es considera una oportunitat per generar ocupació amb més valor afegit, de qualitat i de futur. I és que es preveu un creixement ocupacional de més de 50.000 persones a l’any en el conjunt de l’Estat fins al 2030, pel que fa únicament a la rehabilitació energètica del parc edificat.\nA Girona, els edificis són els responsables d’aproximadament un terç de les emissions de CO2 de la ciutat. Aquest gas d’efecte hivernacle és el principal causant del canvi climàtic, a més de tenir efectes nocius sobre la salut de la població. Per tal de millorar aquesta situació, el consistori ha posat en marxa aquest projecte.\nLa ciutadania interessada en aquest servei, rebrà una anàlisi del seu immoble o local gratuïta amb l’objectiu de detectar les mancances i les possibles solucions que la rehabilitació energètica pot oferir. Per fer-ho, s’han de posar cal que es posin en contacte amb el servei a través de la pàgina web www.edificat.eu/ca/girona. Tot seguit, l’equip tècnic analitzarà l’habitatge o local i assessorarà els residents de manera individualitzada sobre com fer de la llar un habitatge més eficient i saludable. A més, també se’ls informarà sobre ajuts i subvencions per fer l’obra i del procés de tramitació del projecte.\nD’altra banda, l’Ajuntament ha llençat una campanya informativa sobre el projecte amb un vídeo on s’explica tot el procés. També es difondran tríptics informatius i cartells.\nL’Ajuntament de Girona és coordinador del projecte transfronterer Edificat. Els socis del consistori en aquesta iniciativa són la Communauté Urbaine Perpignan Metropole Méditerranée, que agrupa 36 municipis al voltant de Perpinyà; el pol de competitivitat Derbi, que opera a la regió Occitaine-Pyrénées Méditerranée i agrupa empreses, laboratoris, universitats, autoritats locals i altres entitats que participen en el desenvolupament del sector de les energies renovables, i el Clúster de l’Energia Eficient de Catalunya.\nEtiquetes: aïllamentajuntament de Gironacalorcanvi de finestreseficiència energèticafredinspeccióobresprojecte pionerrehabilitació


Caiguts - Diari de Girona\neduardo jordá 06.07.2018 | 00:24\nNo conec ningú que hagi anat alguna vegada a visitar el Valle de los Caídos. Ni tan sols hi van anar els meus avis, fa molts anys, en l'època –ara ja completament oblidada– dels «25 anys de Pau» del franquisme, quan molta gent anava a visitar aquest lloc perquè se sabés que hi havia anat (això feia guanyar fama de persona «respectable» i «de bona conducta»). I tampoc hi van anar els meus pares quan aquestes visites s'anunciaven a les agències de viatges, i no gaires, la veritat sigui dita, en els anys 70 i 80, quan anar al Valle de los Caídos era més aviat una aventura amb un punt friqui, o més aviat camp, com es deia llavors (altres opcions eren un cap de setmana a Benidorm, els Castells del Loira, Estoril i Cascaes, coses així). És més, mai –que jo recordi– he mantingut una conversa que tingués a veure amb aquest lloc. Bé, un cop sí que ho vaig fer, a l'escola, quan el meu amic Rafa Balaguer va comentar que anar al Valle de los Caídos era l'única possibilitat que teníem de conèixer un indret comparable al castell de Dràcula als Carpats (quan ho va dir, en els primers anys 70, no era gens fàcil viatjar a Romania).\nPer sort, molts de nosaltres ni tan sols sabíem on era aquest lloc. Sabíem que era a prop de Madrid, sí, però això era tot. Recordo que una vegada, en un cotxe que anava a San Lorenzo del Escorial, a la Sierra de Madrid, vam passar davant d'una cruïlla que s'internava cap a l'oest, entre les tètriques muntanyes de granit. En arribar a la cruïlla, el conductor va disminuir la velocitat. «Vol anar a veure-ho?», em va preguntar. «El què?», vaig dir. «El Valle», va contestar, i va assenyalar amb el cap cap a l'oest. «Quin Valle?», vaig tornar a preguntar. «Bé, el lloc aquest, ja sap, aquesta cosa tan lletja dels caiguts». L'home va pronunciar la paraula «caiguts» amb un cert to irònic, com si la paraula es prestés a un doble sentit equívoc, o com si no tingués moltes ganes de pronunciar-la. Hi ha paraules, suposo, que no ens agrada pronunciar perquè ens sonen massa falses, o pitjor encara, massa ridícules, i d'alguna manera ens fan pensar que en pronunciar-les també ens tornem falsos i ridículs nosaltres mateixos. «Caiguts» devia ser una d'aquestes paraules.\nO sigui que el Valle aquell era allà, al final de l'estreta carretera que es desviava cap a l'oest, entre les ombrívoles roques de granit. El conductor m'havia explicat que la Sierra de Madrid tenia grans bosses de radó, un gas radioactiu que sol condensar-se en els llocs on abunda el granit. El radó tenia fama de tòxic i cancerigen, i aquelles muntanyes, segons em va explicar, s'aixecaven sobre enormes dipòsits de gas radó. I ara, a part del radó (tòxic i perillós i radioactiu), aquelles muntanyes que tenien un aire sinistre ocultaven també l'existència del Valle de los Caídos. «M'aturo?», va tornar a preguntar el conductor, en veure que jo no deia res. «No, no, segueixi endavant si us plau, no pari». El conductor va semblar alleujat i va seguir endavant per l'estreta carretera d'El Escorial, sense tornar a dirigir-me la paraula.\nAquell dia vaig descobrir on era el Valle de los Caídos, aquest lloc que només havia vist en algunes fotos i en alguns programes de televisió, però que no voldria visitar per res del món, igual que molta gent que conec, gent a la qual la seva mera denominació ja li sonava falsa i grandiloqüent i ridícula. Tan falsa i ridícula com la seva arquitectura. I tan falsa i ridícula com el sentiment –si és que se'n pot dir sentiment– que havia impulsat la seva construcció. Franco va voler que fos un monument funerari per a tots els caiguts durant la guerra, però tot va ser un engany perquè aquell monument tan ampul·lós i lleig i fred –una mena de projecció subliminal de la personalitat acomplexada i lletja i frígida del mateix general– en realitat només homenatjava els «caiguts» del bàndol franquista. De fet, la mateixa paraula «caigut» era una paraula franquista. Els altres no eren «caiguts» (per Déu i per Espanya, segons continuava la frase feta). Els altres, els que no havien mort «per Déu i per Espanya», eren morts als quals ni tan sols es podia anomenar com a tals. Gairebé no tenien nom, ni data de desaparició, ni lloc d'enterrament. Eren una ombra desapareguda, res més. I encara que Franco s'havia entestat a enterrar molts republicans al costat dels «caiguts» franquistes, intentant aparentar una reconciliació que mai va ser real, tot va ser un engany, tot va ser una mentida. Una mentida, sí, ampul·losa i freda i cruel. I lletja, espantosament lletja. I pitjor encara, ridícula. Espantosament ridícula.


Origen i història de l'idioma txec: gramàtica, sintaxi i dialectes.\nESmedo > Idiomes > txec\nEl txec (Čeština) pertany al grup eslau occidental de la família de les llengües indoeuropees. És parlat per uns 9,2 milions de persones a la República Txeca. Trobem comunitats txeques expatriades a Àustria, Bulgària, Canadà, Israel, Polònia, Romania, Eslovàquia, Ucraïna i Estats Units. La població mundial de parlants de txec s'estima en uns 9,5 milions.\nEl txec és afí a l'eslovac. De fet, els parlants de txec i eslovac solen entendre’s sense problemes.\nDialectes del txec\nEl txec té una sèrie de dialectes mútuament comprensibles:\nHi ha una creixent influència mútua entre el txec literari i el txec comú, de manera que les principals diferències que queden entre les dues varietats tenen a veure amb la pronunciació i la morfologia (estructura interna de les paraules), més que amb la sintaxi i el vocabulari.\nParlants de txec\nEl txec és l'idioma oficial de la República Txeca. El dialecte de Praga, capital de país, constitueix la base del txec estàndard. El txec estàndard és l'idioma utilitzat per l'Administració, el sistema acadèmic, els mitjans de comunicació i les editorials. S'utilitza juntament amb el txec comú, la llengua parlada col·loquialment.\nAgència de traducció castellà<>català<>txec\nAra que ja coneixes una mica més sobre l’idioma txec, potser t’interessi saber que oferim serveis professionals de traducció tant català-txec com txec-català.\nHas pensat alguna vegada en els potencials clients als quals podries arribar si tinguessis el teu WordPress en txec? Si estàs planificant la teva estratègia comercial per a aquest idioma, un dels canals més efectius són els vídeos. Si publiques regularment contingut audiovisual en català a YouTube o Vimeo, la incorporació de Subtítols en txec és molt més fàcil del que t’imagines. La nostra empresa de traducció castellà-català-txec fa servir les últimes tecnologies en traducció assistida per ordinador per oferir-te la millor qualitat i els millors preus. Si necessites un Traductor financer txec-català o un Traductor legal txec-català, posa’t en contacte amb nosaltres i informa’t sobre les nostres tarifes i condicions.\nServeis de traducció en txec


El COPC crea un llistat d'experts i expertes en psicoteràpia en context judicial per facilitar-ne l'accés als tribunals: quins requisits cal complir i com inscriure-s'hi? | COPC - Col·legi Oficial de Psicologia de Catalunya\nEl COPC crea un llistat d'experts i expertes en psicoteràpia en context judicial per facilitar-ne l'accés als tribunals: quins requisits cal complir i com inscriure-s'hi?\n02-11-2021 | Barcelona\nEls i les col·legiades de l'àmbit de la psicoteràpia judicial ja poden apuntar-se en qualsevol dels àmbits: psicoteràpia familiar, individual de persones adultes o individual d'infants i adolescents.\nEl COPC, dins de la línia estratègica d’apropar la psicologia al context judicial, vol crear un llistat d’experts i expertes en Psicoteràpia dirigida als jutjats i tribunals de Catalunya. Aquest llistat se sumarà als ja existents en els àmbits de Forense, Mediació i Coordinació de parentalitat.\nLa creació d'aquest llistat respon a la necessitat creixent de dotar els tribunals, operadors jurídics i als seus usuaris i usuàries de recursos útils, dins de l’àmbit privat, per millorar l'acompanyament de les persones i famílies involucrades en processos judicials. L’objectiu és poder facilitar l’accés a un llistat de professionals experts en psicoteràpia quan els tribunals així ho requereixin en les seves resolucions judicials.\nTanmateix, dins dels propis estatuts del COPC, aquesta proposta s’acull en els articles 9 i 10.a.12, els quals estableixen que:\n“Són finalitats essencials del Col·legi Oficial de Psicologia ordenar l’exercici professional en qualsevol de les seves formes o modalitats i que indiquen que són funcions del Col·legi Oficial de Psicologia definir i regular les diferents especialitats professionals, sempre d’acord amb les previsions i de la manera que determini la normativa corresponent sobre la matèria”.\nAquest llistat d’experts i expertes en Psicoteràpia va dirigit als jutjats i tribunals de Catalunya.\nEl llistat de professionals de la psicologia forense s'actualitzarà un cop l'any, al desembre, i la resta de llistats (Psicoteràpia en context judicial, Mediació i Coordinació de parentalitat) s'aniran actualitzant a mesura que els i les professionals es vagin inscrivint.\nTots els llistats actualitzats seran accessibles des de la web del COPC. I enguany s’enviaran, en format paper, als òrgans judicials. Si hi ha bona resposta, l'any següent el COPC repetirà l'enviament.\nEs tractarà, doncs, d’un instrument o recurs de suport i accessori pels jutjats i tribunals quan requereixin d’un/a professional expert/a en psicoteràpia i/o així ho acordin les parts del procés. Tot i no ser un Torn professional, els i les professionals que desitgin inscriure-s’hi han de ser conscients que poden ser cridats pels òrgans judicials amb l’encàrrec de realitzar una intervenció psicoterapèutica en els termes designats, i que hauran de tenir la suficient formació, experiència i disponibilitat per realitzar l'encàrrec judicial.\nQuines implicacions presenta per als professionals que hi volen accedir?\nCal destacar aspectes pràctics rellevants i de la complexitat dels casos en context judicial:\nEl marc de la psicoteràpia ha d’estar subjecte a la designa específica que es faci des del jutjat. En cas que aquesta no sigui prou clara o explícita, el/la professional ha de poder conèixer i sol·licitar els paràmetres de la intervenció que necessita abans d’iniciar-la (temps d’intervenció, objectius, pagament, etc.). I ha de conèixer els mecanismes i tràmits per sol·licitar-la a l’òrgan judicial.\nEl/la professional ha de tenir especial cura del seu rol com a psicoterapeuta, encara que aquesta intervenció vingui marcada per l’autoritat judicial, i exercir-lo des d’una posició neutra i no directiva, protegint la confidencialitat.\nEl/la professional ha de ser conscient que la seva intervenció ha d’anar vinculada a un objectiu concret, i ha de poder establir un temps/cronologia aproximada, així com ajustada a les necessitats concretes, portant un registre adequat de la intervenció, amb la possibilitat que aquesta sigui requerida per la seu judicial en un format escrit o oral.\nEl/la professional ha de poder realitzar un informe de seguiment a petició del Jutjat o Tribunal ajustat als límits ètics, deontològics i legals. Per tant, el/la professional ha de conèixer la normativa a la qual han d’estar subjectes tant la seva intervenció com els informes que se’n derivin. En aquest sentit, el/la professional ha de conèixer, clarament, els límits del seu rol com a psicoterapeuta i no portar-lo a confusió amb d’altres com pèrit, mediador/a o coordinador/a de parentalitat\nTanmateix, pel que fa als casos susceptibles de derivació judicial, s’ha de contemplar el següent:\nEls casos que provenen del context judicial acostumen a ser més complexos i requereixen una formació i experiència sòlida per tal de tenir èxit.\nA més, són casos on hi ha un alt índex de queixes a la comissió deontològica.\nDe vegades, la intervenció pot no ser voluntària, atès que són derivacions en les quals la demanda ve promoguda pel jutjat per tal de protegir els nens, nenes i adolescents dins del conflicte interparental.\nEl/la professional ha de ser conscient de la complexitat dels casos que se solen derivar de l’ens judicial, els quals poden estar subjectes a una cronificació i a dificultats emocionals, conductuals i psicològiques, etc., i que el/la professional haurà de tenir les eines i recursos suficients dins de la seva capacitació tècnica i expertesa per a fer-hi front.\nEls casos de psicoteràpia familiar amb alt nivell de conflicte es caracteritzen per la conflictivitat entre progenitors, mancances en la parentalitat, consum d’alcohol o drogues que afecten la parentalitat, història de violència en la parella, resistència dels fills/es a relacionar-se amb un progenitor, etc. Per tant, el/la professional ha de poder tenir formació específica per abordar les diferents problemàtiques presents.\nRecomanacions per a les persones col·legiades que hi vulguin accedir\nQuant a la relació de les habilitats i experteses requerides per poder formar part dels llistats de psicoterapeutes en context judicial, el Col·legi desitja destacar dos aspectes essencials, un general i altre específic, que les persones col·legiades hauran de tenir presents a l’hora de fer la inscripció:\n1. Formació, experiència i competències tècniques generals en psicoteràpia\nTot i la manca de regulació específica en el context i l’exercici de la Psicoteràpia, el COPC, dins de les seves competències institucionals, ha d’establir mecanismes perquè es garanteixi una adequada gestió dels recursos proposats per l’ens col·legial. En aquest cas, s’estableixen requisits i recomanacions de capacitació tècnica per l'exercici i desenvolupament de les funcions de psicoterapeuta en context judicial. L’exigència d’aquest grau d’expertesa ve justificada per raons d’interès general.\nEl requisit general de capacitació tècnica i professional és:\nDisposar del màster (MUPGS) o habilitació sanitària o especialitat en psicologia clínica.\nLes recomanacions de capacitació tècnica i professional són:\nTenir una experiència superior a 5 anys en psicoteràpia.\nTenir la formació adequada en psicoteràpia individual i familiar. Per exemple, l’equivalent als requisits per l’acreditació de terapeuta familiar de la Societat Catalana de Teràpia Familiar o Federación Española de Asociaciones de Terapia Familiar (un mínim de 600 hores teòrico-pràctiques; un mínim de 150 hores de supervisió clínica, preferentment en viu; un mínim de 75 hores de treball personal) o similar.\nLa valoració de la capacitació professional ha de poder objectivar-se, i la forma més adient és la comprovació tècnica i la suficiència dels temaris dels cursos o formació general en psicoteràpia.\n2. Expertesa específica de la psicoteràpia en contexts judicialitzats\nLa pràctica psicoterapèutica derivada de casos judicialitzats i amb alta conflictivitat solen presentar unes particularitats, com ja s’ha exposat, que requereixen dels i de les professionals de la psicologia una formació específica i unes competències pròpies que emmarquen la seva actuació professional sota límits legals i deontològics decisius.\nAixí, la persona col·legiada haurà de poder acreditar sobre una base tècnica i amb criteris de suficiència, a partir dels continguts dels diversos cursos o formacions complementàries, l’expertesa en l'àmbit de psicoteràpia en context judicial. Alguns exemples de formació complementària serien:\nFormació en psicoteràpia familiar, psicoteràpia individual, etc.\nFormació en violència de gènere, maltractament infantil, etc.\nFormació sobre sistema legal i judicial\nEn el següent enllaç trobareu les Bases de la convocatòria del llistat d’experts i expertes en psicoteràpia en context judicial i els enllaços directes per a procedir a la inscripció.\nDra. Connie Capdevila i Elisa Micciola\nEtiquetes: Mediació , COPC , Desenvolupament professional , Professional\nDia Europeu de la Mediació: cap a una cultura de pau\nEl COPC entrevista a l'experta Cristina Martínez de la Secció ARC, publica una infografia amb les avantatges de la mediació i presenta un recull bibliogràfic i dues formacions per informar-se a fons.\nEtiquetes: COPC , Dies mundials , Mediació , Biblioteca\nII Congrés de Mediació en Salut: inscripcions ja obertes per a l'edició que "ampliarà xarxes" del 25 de gener al 22 de febrer


La Pasqua es viu a Ondara amb el Festival Gegant i la Fira de la Paraula i la Bona Taula - Diari La Veu\nEscriba el número 955050\nLa Pasqua es viu a Ondara amb el Festival Gegant i la Fira de la Paraula i la Bona Taula\nActivitats per a les famílies, música, naturalesa i gastronomia es donaran cita a Segària el 16 d'abril, en una completa jornada que consolida el projecte iniciat el 2016\nOndara viurà unes vacances de Pasqua amb activitats musicals en plena naturalesa, amb la celebració del segon festival Gegant, el diumenge 16 d'abril (Diumenge de Pasqua), que estarà organitzat per l'Ajuntament d'Ondara. Un esdeveniment que va ser presentat a Segària per la regidora de Cultura de l'Ajuntament d'Ondara, Raquel Mengual; la regidora d'Esports, Mar Chesa, i Mark Dasousa, representant d'Atòmic Studios.\nRaquel Mengual i Mar Chesa han concretat que l'any passat van assistir unes 3.500 persones al primer Gegant, i que la perspectiva d'aquesta nova edició és superar inclús aquest nombre de participants; per a això, animen el públic perquè es “reserve la Pasqua” i acudisca aquest diumenge 16 d’abril a gaudir del II Gegant, que oferirà propostes per a totes les edats.\nEl II Gegant a Segària (que se celebrarà de 10:30 a 20 hores) oferirà l'oportunitat de gaudir d'una Pasqua distinta, musical, en moviment i a la Serra de Segària. Per segon any consecutiu, i després del gran èxit de l'any passat, les actuacions musicals es combinaran amb la naturalesa, les activitats per a xiquets i la gastronomia de les “foodtrucks”, en una proposta organitzada per l'Ajuntament d'Ondara. El II Gegant consistirà en un festival musical diürn que comptarà amb concerts durant tota la jornada. Es tracta d'una activitat dirigida a tots els públics per a fomentar les activitats a l'aire lliure en un entorn natural privilegiat com és Segària.\nEl II Gegant consistirà en un festival musical diürn que comptarà amb concerts durant tota la jornada\nQuant als concerts, segons ha explicat Mark Dasousa, actuaran durant tota la jornada huit grups musicals: Solar, banda de rock alternatiu de la Marina Alta; la banda de Northern Soul & 60's, Betty Fish & the Sharks, que proposen una desenfadada sessió de ball amb música dels anys 60; El Dia Eléctrico, banda d'Electro Pop que ve des de Mallorca; Deshora, banda de Punk Rock de la Marina Alta; The Howlin' Mojos, amb el seu Rhythm and Roll des de la Marina Alta; Nudo Windsor, amb el seu Indie Pop des de València; Son and The Holy Ghosts, des de Mallorca amb grans cançons i un potent directe, i Garaje Florida, banda de Múrcia amb el seu Garaje Psicodèlia. Una proposta musical molt variada, de diferents estils i en diferents idiomes (valencià, castellà i anglès); amb concerts que començaran a les 12 hores i es prolongaran fins les 20 hores. També la Batukada Ondarattack estarà al Gegant, amenitzant tota la jornada, de forma desinteressada, com ha concretat Raquel Mengual, qui ha afegit que, a més a més, entre actuacions, col.laboraran els DJ’s dels programes de la Veu d’Ondara “Va de Rock” i “La Cosa Nostra”.\nEntre actuacions col·laboraran els DJ’s dels programes de la Veu d’Ondara: “Va de Rock” i “La Cosa Nostra”\nJuntament amb aquestes propostes musicals, per al públic infantil hi haurà diferents animacions durant tot el dia, tant al matí com a la vesprada, amb jocs tradicionals gegants, gimcana, així com diversos tipus de tallers i activitats per a xiquets i xiquetes. Una de les sorpreses d'aquesta edició és que es convidarà a esmorzar la tradicional “mona de Pasqua” als 120 xiquets i xiquetes que arriben primer. Quant a l'oferta gastronòmica, les 'foodtrucks' oferiran diferents propostes culinàries i, a més, hi haurà servei de barra. Cal destacar que el mètode de pagament per a les consumicions es realitzarà mitjançant tiquets amb el nom de “Formigues”. La regidora de Cultura, Raquel Mengual, ha destacat entre les novetats que la ubicació del públic i la barra serà al camp de tir, mentre que a la zona de baix estaran els joc i tallers, 'foodtrucks', i estands participants; atés que el Gegant comptarà amb estands muntats per comerços locals, amb la col·laboració d'ACO. Totes les activitats, concerts i tallers seran gratuïts (a les 11 hores s'oferirà un taller de Monverd; a les 12h un taller de reciclatge a càrrec de SINMA i a les 16h, un taller de la Granja Escola Baladre).\nA tot això cal sumar la possibilitat de gaudir d'un dia en la muntanya de Segària, que disposa de diferents rutes de senderisme homologades, així com d'un Alberg Municipal. La regidora d'Esports, Mar Chesa, ha anunciat que l'oferta d'activitats es completarà amb excursions guiades a la Cova Fosca; en concret, es realitzaran a les 10.30 hores i a les 16 hores i el seu objectiu serà promoure aquest paratge natural, al mateix temps que realitzar la neteja de la Cova Fosca.\nHi haurà diverses zones d'aparcament habilitades per a accedir al parc públic de Segària; no obstant això, des de l'organització s'emplaça els assistents perquè acudisquen també caminant, atés que és un passeig fins la muntanya de a penes 3 quilòmetres des del poble o mitjançant el servei d'autobús que es posarà en marxa amb eixida des de l'aparcament enfront del MasyMas, al costat de la carretera, a partir de les 10.30 hores.\nEn l'organització de la 2a edició del Gegant col·laboren Atòmic Studio, Fundació Baleària, Oliva Nova Beach & Golf Resort, Enerym; Personal Trainer, Acuanat, Colla Ecologista Segària, Baladre Granja Escola, Mascotetes, Monverd, Màxima Bikes, Larouch Art de Carrer, Ondarattack i SINMA Ondara. Hi haurà com a novetat una rifa de 5 premis per 5 euros un viatge a Mallorca (Baleària); una estada a Oliva Nova; un mes d'entrenament amb el preparador físic Pedro Espinosa; tres mesos en el gimnàs Enerym, i un cap de setmana en l'Alberg de Segària amb dinar inclòs).\nAl II Gegant es podran adquirir diferents productes de ‘merchansing’ relacionats amb el festival (barrets, camisetes, xapes, cendrers de butxaca…).\nLa proposta cultural, lúdica, comercial i gastronòmica es consolida en la seua segona edició, en la qual tornarà a dinamitzar l'activitat en el Barri del Crist a la segona Pasqua\nPerò, per a la segona Pasqua també hi haurà un fum d'activitats. El cap de setmana de Sant Vicent, dissabte 22 i diumenge 23 d'abril, el Barri del Crist d'Ondara, serà l'escenari de la II Fira de la Paraula & la Bona Taula, organitzada per les regidories de Promoció Econòmica i de Cultura de l'Ajuntament d'Ondara, amb la col·laboració de la Macma i d'ACO (Associació de Comerciants i Empresaris d'Ondara). La proposta inclou diferents iniciatives: gastronomia amb les 'foodtrucks', la Fira del Llibre, el Mercat d'Artesania, la Fira de Comerç Local, així com animació, concerts i el Poblat de la Igualtat. La fira de la Paraula & la Bona Taula va ser presentada pel regidor de Promoció Econòmica, José Ramiro; la regidora de Cultura i d'Igualtat, Raquel Mengual, i el gerent de la Macma, Jovi Lozano.\nEl regidor de Promoció Econòmica, José Ramiro, ha indicat que aquesta proposta dinamitzadora de l'activitat en el Barri del Crist "combinarà cultura, música, gastronomia, animació i comerç local mitjançant una iniciativa que prendrà com a emplaçament la Plaça 9 d’Octubre i carrers adjacents (José Iturbi, Menéndez Pidal, Doctor Albalat i Constitució), creant un circuit circular per al major gaudi de la fira per part del públic, i el Poblat de la Igualtat al Parc de l’Era". José Ramiro ha destacat que serà un cap de setmana "molt atractiu per als visitants", tant per a la gent d'Ondara com de la resta de la comarca, i ha aprofitat "per a convidar tota la ciutadania a gaudir d'aquest cap de setmana".\nLa Fira de la Paraula i la Bona Taula combinarà cultura, música, gastronomia, animació i comerç local\nLes 'foodtrucks' oferiran diverses i variades propostes gastronòmiques de qualitat al carrer (està confirmada la presència d'una desena de 'foodtrucks'). L'obertura es produirà ambdós dies a les 11 hores. D'altra banda, el Mercat d'Artesania estarà ambientat en la primavera. I la reivindicació del producte local es veurà reflectida en la Fira de Comerç Local, que comptarà amb la presència dels estands d'ACO, que exposaran les seues diferents ofertes comercials (amb la presència de Gala’s, Carnisseria Picó, Vinalia Vinoteca, Ca Paquitina, Passicos la Merceria, Màxima Bikes i Calçats Dora).\nLa Fira del Llibre, organitzada amb la col·laboració de la Macma, comptarà amb l'exposició d'estands; presentacions literàries de tots els gèneres; recital de poesia, i amb la participació d'escriptores i escriptors de la Marina i del País Valencià, que signaran exemplars. Segons ha concretat el gerent de la Macma, Jovi Lozano, s'oferirà un aparador d'autors i editors emergents, amb la participació d'editorials com “Dilatando mentes” (editorial d'Ondara dedicada al gènere de ciència-ficció) o Edicions del Sud; així com d'altres editorials i distribuïdors minoritaris. A més a més, es realitzaran presentacions literàries de diferents gèneres; Josep Orihuel (poesia); Vicent Sanhermelando (narrativa juvenil); Paco Sánchez (assaig), o el Calendari dels Brillants, editat per la Macma.\nS'oferirà un aparador d'autors i editors emergents, amb la participació d'editorials com “Dilatando mentes” (editorial d'Ondara dedicada al gènere de ciència-ficció) o Edicions del Sud\nLa programació literària comença dissabte 22 d'abril al matí i inclourà a partir de les 11 hores les presentacions del Calendari del Brillants, de Paco Sanchez; "La socialdemocracia ha muerto. ¿Qué hacemos con el neoliberalismo?", de Vicent Sanhermelando, Premi Enric Valor de Narrativa Juvenil 2016; "Pell de Seda", de l'Editorial Dilatando Mentes i de l'Editorial Edicions del Sud (Manel Arcos). Diumenge, com ha detallat Jovi Lozano, serà un dia dedicat a la poesia amb propostes com el Recital de poesia infantil "Gallinetes de dol" d'Edicions del sud a les 11 hores i presentació del recital de poesia de Josep Orihuel "Cels de sal”. A més, gastronomia i literatura s'uniran diumenge amb la presentació del llibre de receptes tradicionals de Juan Salvador Gayà "Cocina con historia. Recuerdos de mi infancia".\nEn la II Fira de la Paraula i de la Bona Taula hi haurà animació musical i propostes per a tots els públics, segons ha detallat la Regidora de Cultura, Raquel Mengual. En l'apartat musical destaca, dissabte 22 d'abril a la vesprada, l'actuació del cantautor valencià Andreu Valor (en el seu 10é aniversari de trajectòria professional) i del cantautor de Mallorca, Guillem Soldevila, a les 19:30 hores i, posteriorment, actuarà sobre les 21:15 hores el grup de pop-folk en valencià Deliri. Diumenge 23 d'abril, a les 18 hores, l'ETC (Escola de Teatre Comarcal de la Marina Alta) representarà “Jocs de Paraula”, una actuació que suposa l'estrena d'aquesta obra basada en la tradició oral per part de l'ETC. A continuació, sobre les 19 hores, hi haurà música i ball a l'aire lliure amb The Swing Machine i Lindy Hop Marina Alta. La fira inclourà música de dolçaina i tabalet, amb animacions de carrer durant tot el dia, xanques, malabars, etc.\nQuant al Poblat de la Igualtat, comptarà amb varietat d'activitats coeducatives per a tota la família, adreçades a difondre la igualtat de gènere entre la ciutadania, especialment entre els xiquets. El Poblat de la Igualtat, segons ha explicat la Regidora d'Igualtat, Raquel Mengual, s'ubicarà al Parc de l’Era en horari de 10 a 14 i de 17 a 21 hores, dissabte 22 i diumenge 23 d'abril. Així, gimcanes, contacontes, funcions de teatre, carpa de les professions i jocs cooperatius permetran treballar amb els més menuts els rols i estereotips de gènere, perquè aprenguen a relacionar-se de manera igualitària.\nEscriba el número 317729


Telefonia - VeuIP i tarifa mòbil a mida per empreses | Inforcelrà\nLa VeuIP ens permet unificar en una sola xarxa les dades i la veu, permet una important reducció de la despesa tant en la infraestructura com en les trucades que es realitzin.\nLa Telefonia IP és 100% escalable, sempre disposarà de tantes línies com necessiti. Totes elles poden anar lligades a una centraleta virtual que vostè podrà gestionar segons les seves necessitats.\nTenim diferents opcions per adaptar-nos al màxim a les necessitats de la teva empresa. Algunes de les funcions són: operadora automàtica, extensions il·limitades, integració amb un CRM, bústia de veu, música en espera, telèfon ip i analògic, discriminació de trucades, connexió d'oficines, estadístiques detallades, sala de conferencies, gravació i supervisió de trucades...\nContracta la teva tarifa mòbil a mida segons el que necessiti cadascun dels treballadors sense sorpreses ni despeses addicionals. Ens adaptem a tu, pots contractar bonos segons temporalitats i necessitats.\nAfegeix un EXTRA: dual sim, ip fixe, transferència de trucades, números curts...


L'Esplai La Lluna busca nous monitors - Setsetset\nL'Esplai La Lluna busca nous monitors\nDijous, 8 de gener de 2015 a les 13:00h\nL'Esplai La Lluna d'Esparreguera busca nous monitors que col·laborin amb les activitats de l'entitat. Des de l'Esplai han iniciat aquest 2015 una campanya per trobar gent jove que vulgui unir-se com a voluntari a un col·lectiu amb 25 anys d'història. Per ser monitor només cal ser major de 18 anys i enviar un correu electrònic a esplailallunaesp@gmail.com amb les dades personals.\nDesprés d'un període en hores baixes, el número de nens ha tornat a créixer i actualment a l'Esplai hi ha gairebé 60 nens apuntats. Però en canvi, el nombre de monitors s'ha mantingut estable durant tot aquest temps. L'equip de monitors està format només per 10 persones, però la previsió és que molts d'ells no continuïn l'any que ve per raons laborals. "És molt difícil continuar a l'Esplai quan trobes una feina estable, perquè requereix molt del teu temps" declara la responsable de l'entitat, Núria Sáez.\nSi la situació no es reverteix, l'Esplai corre el risc de desaparèixer per falta de monitors. "Seria una pena que, ara que comencem a créixer i a participar en la vida del poble, moríssim d'èxit", afegeix Sáez. Per aquest motiu, la campanya de recerca de nous monitors fa una crida a tots els joves del poble perquè s'apuntin a l'entitat.\n1. 8 de gener de 2015 a les 22:20h\nNo pot ser! És molt bona la feina que fa aquesta gent!


Mascarell, el grimpaire - Notícies Política - Notícies Política - e-notícies\nPolítica · 30 de Maig de 2013. 16:20h.\nMascarell i Mas, en una foto d'arxiu\nEl conseller de Cultura, Ferran Mascarell, afirmava anys enrere que "amb els convergents no m'en vaig ni la cantonada", segons explica el periodista Ramón de España en el seu llibre El manicomio catalán (L'esfera dels llibres), on reflexiona sobre el "deliri nacionalista de Catalunya" i acusa d'"ambiciós" l'exregidor socialista.\nDe España admet en aquest sentit que "si arriba a saber 20 anys més tard, que l'ínclit Mascarell s'anava a trair si mateix, al seu partit, al socialisme i als imbècils que en algun moment havíem confiat en ell, crec que l'hagués escanyat allà mateix".\nEl periodista assenyala que l'actual conseller "sempre em va semblar un venedor de fum" i critica "l'adulació" amb la qual tracta "el seu líder", Artur Mas, i que el fa caure en la "comicitat". Igualment denuncia que a Mascarell "el control de la cultura sempre li ha interessat més que la cultura en si".\nPer a Ramón de España, el conseller, com a molts altres antics socialistes, "li ha sortit a l'exterior el petit burgès catalanista que porta dins", el que el porta a un discurs de "lament permanent per aquesta pàtria matxucada que a ells mateixos els importava un rave anys enrere".\nERC dóna suport a CiU, però es reuneix amb la Syriza grega\n#10 Pep, Riupixat del Culmerdós, 31/05/2013 - 10:48\nRius, qué més diu aquest llibre? Sembla força interessant...\n#9 lleidatà, Lleida, 31/05/2013 - 00:39\nL'has clavat noi!! Aquest paio ha estat, és i serà nefast per la cultura a Catalunya. És el gran gurú de la mercantilització de la cultura, i per ell el control de la cultura que esmenteu és control d'un sector de negoci, de la mateixa manera que n`hi ha que controlen l'obra pública, farmàcia, etc.\n#8 pepillo, barcelona, 30/05/2013 - 23:45\nEl llibre és divertidíssim. Montilla en particular i els altres figures de la política catalana deuen estar contents.\n#7 narcisa, esteee, i la independència?., 30/05/2013 - 20:54\n21% d'IVA i 4% de comisCiUns això fa un total (parcial, avui per avui) del 25%... pas mal per canviar de xaqueta, de partit, de peix al cove i si m'hi apures fins i tot de país... i el títol de la peli, Entre l'espasa i la paret, Entre l'Estaturut i "el dret a decidir".\n#6 Manolo, Barcelona, 30/05/2013 - 18:07\nLa definición si más es : "CHAQUETERO"


Imatge del partit de la Supercopa entre Reus Deportiu i Deportivo Liceo REUS DEPORTIU\nDiumenge, 10 Gener 2021 20:23\nL'eficàcia del Liceo de la Corunya li ha donat els 3 punts en el partit disputat contra el Reus Deportiu Miró. Els gallecs s'han imposat per 1 gol a 3 i es vengen d'aquesta forma de l'eliminació el passat cap de setmana en les semifinals de la Supercopa d'Espanya. Amb aquest resultat, els gallecs es distancien encara més dels roig-i-negres en la classificació de l'OK Lliga.\nEl Liceo ja era coneixedor del potencial ofensiu del Reus Deportiu i, per aquest motiu, des del primer minut ha intentat neutralitzar-lo amb una intensa defensa a mitja pista. Els gallecs es mostraven molt incisius davant d'un conjunt roig-i-negre al qual li costava entrar en el partit.\nAmb el pas dels minuts, però, el Reus s'ha recol·locat. Malgrat tot, quan millor estaven els homes de Jordi Garcia sobre la pista, ha arribat el 0 a 1, obra de Jordi Adroher al minut 15. Poc després, Felipe Castro ha pogut igualar el matx, però el seu tir en una jugada individual l'ha desviat amb el pit Carles Grau. En els instants següents els col·legiats han anul·lat un gol a Joan Salvat per haver tocat la bola amb el cos en el moment de marcar.\nLa segona part començava de la pitjor forma per al Reus Deportiu. Al 27' Cesar Carballeira marcava el 0 a 2, després d'aprofitar un refús de Càndid Ballart. Els roig-i-negres no s'han desmoralitzat tot i el gol en contra i han seguit amb l'intent d'encetar el marcador. Romà Bancells enviava la bola al pal al 29' i, un minut després, Carles Grau aturava una canonada de Rodríguez.\nEl Liceo es creixia amb el resultat a favor i ha gaudit de bones oportunitats per aconseguir un marcador més ampli. Primer Di Benedetto i posteriorment Grau han posat a prova a Ballart, que ha respost de forma excel·lent. Davant de l'ampli ventall d'oportunitats gallegues, Jordi Garcia ha ordenat als seus homes una defensa en zona per evitar les inclusius ofensius que tan mal de cap estaven generant als roig-i-negres.\nAl 44' el Reus Deportiu ha aconseguit tornar-se a posar en el partit. Àlex Rodríguez feia l'1 a 3 amb un potent tir i feia espavilar als reusencs en el tram final. Tot i això, i a la desesperada, no han estat encertats i finalment el Liceo s'ha endut els 3 punts del Palau d'Esports.


Els mapes d'imatge permeten adjuntar URL a àrees concretes, anomenades zones sensibles, a una imatge del document. Un mapa d'imatge és un grup d'una o diverses zones sensibles.\nPodeu dibuixar tres tipus de zones sensibles: rectangles, el·lipses i polígons. Quan feu clic en una zona sensible, s'obre l'URL a la finestra o al marc del navegador que indiqueu. També podeu indicar el text que apareix quan es passa el ratolí per sobre d'una zona sensible.\nPer afegir una zona sensible a una imatge\nCol·loqueu el cursor allà on vulgueu afegir el mapa d'imatge al document.\nTrieu Insereix - Imatge, seleccioneu una imatge de mapa de bits i inseriu-la.\nAmb la imatge seleccionada, trieu Edita ▸ Mapa d'imatge. Apareix l'Editor del mapa d'imatge, que mostra la imatge al fons.\nUtilitzeu les icones de l'editor del mapa d'imatge per dibuixar una forma de zona sensible, per exemple un rectangle, per sobre de la imatge en el fons.\nPer visualitzar un text d'ajuda ampliat sobre les funcions de cada icona, habiliteu l'opció Consells ampliats a LibreOffice - PreferènciesEines - Opcions - LibreOffice - General.\nIntroduïu l'URL "Adreça" que s'ha de mostrar al navegador web quan l'usuari faci clic a la zona sensible.\nTambé podeu introduir el "Text" que s'ha de mostrar com a consell quan l'usuari col·loqui el ratolí sobre la zona sensible.\nFeu clic al botó Aplica per aplicar els canvis i tanqueu l'editor de mapa d'imatge.\nDeseu el document en el format del LibreOffice o en HTML.\nPodeu desar el mapa d'imatge com a fitxer i penjar-lo en un servidor web, per exemple.\nFormats de mapes d'imatge\nEls mapes d'imatge es divideixen bàsicament entre aquells que s'analitzen al servidor (per exemple, el vostre proveïdor d'Internet) i aquells que s'analitzen al navegador web de l'ordinador de l'usuari.\nMapes d'imatge del servidor\nL'usuari veu els mapes d'imatge del servidor com una imatge o un marc a la pàgina. Feu clic en un mapa d'imatge amb el ratolí i les coordenades de la posició relativa s'enviaran al servidor. Ajudat per un programa extra, el servidor determina el següent pas que cal seguir. Hi ha diferents mètodes incompatibles per definir aquest procés, els més comuns són els següents:\nServidor HTTP W3C (CERN) (Tipus de format: MAP - CERN)\nServidor HTTP NCSA (Tipus de format: MAP - NCSA)\nL'àrea de la imatge o del marc sobre la qual el lector pot fer clic s'indica amb l'aparició de l'URL enllaçat quan el ratolí passa per sobre d'aquesta àrea. El mapa d'imatge es desa en una capa per sota de la imatge, i conté informació sobre les regions referenciades. L'únic desavantatge dels mapes d'imatge de client és que els navegadors web més antics no els poden llegir; un desavantatge que, tot i així, es resoldrà tot sol amb el temps.\nEn desar el mapa d'imatge, seleccioneu el tipus de fitxer SIP - StarView ImageMap. Aquesta acció desa el mapa d'imatge directament en un format que es pot aplicar a qualsevol imatge o marc del document. Tot i això, si només voleu utilitzar el mapa d'imatge en la imatge o el marc de text actual, no heu de desar-lo en cap format especial. Després de definir les regions, feu clic a Aplica. No cal fer res més. Els mapes d'imatge de client es desen en format HTML i s'insereixen directament en el codi HTML de la pàgina.\nTitle is: Addició de zones sensibles a imatges


CaixaBank llança una nova solució tecnològica per ajudar a bars, restaurants i cafeteries a digitalitzar els seus negocis\nCaixaBank Order&Go ajudarà a la digitalització del sector.\n•\tA través de CaixaBank Order&Go, els establiments hostalers podran digitalitzar les seves cartes, oferir comandes online i gestionar els serveis de les “apps” de lliurament a domicili, entre altres funcionalitats.\n•\tLa solució permetrà integrar totes les comandes i pagaments, tant presencials com online, en una única plataforma innovadora al sector.\n•\tCaixaBank materialitza el seu suport a la restauració a través de Food&Drinks, la divisió especialitzada que ofereix serveis adaptats a les necessitats de les seves més de 86.000 clients del sector.\nCaixaBank reafirma la seva aposta i suport al sector de la restauració amb el llançament de CaixaBank Order&Go, una nova solució tecnològica que permetrà a bars, restaurants i cafeteries digitalitzar els seus negocis amb facilitat. A través de CaixaBank Order&Go, els establiments hostalers podran oferir cartes en format digital, disposar d'un canal propi de venda online i gestionar els serveis d'aplicacions de lliurament a domicili, entre altres funcionalitats que, d'una manera senzilla, els ajudaran en el seu dia a dia.\nLa solució, que estarà disponible els pròxims dies i podrà contractar-se a qualsevol oficina de CaixaBank, permetrà que els negocis d'hostaleria agilitzin el seu servei en el propi establiment i incrementin les seves vendes a través dels canals digitals.\nEn el referit a la gestió presencial del local, amb CaixaBank Order&Go els restaurants, bars i cafeteries podran oferir als seus comensals que accedeixin a la carta digital mitjançant un codi QR i que, des dels seus mòbils i de manera autònoma, puguin realitzar tant la comanda com el pagament en acabar el servei. A més, a través de CaixaBank Order&Go, els negocis del sector també podran disposar d'una plataforma web perquè els seus clients puguin fer reserves, així com realitzar comandes online per lliuraments a domicili o recollides al local.\nUna única plataforma per la gestió de tots els canals\nCaixaBank Order&Go permetrà que els establiments hostalers puguin integrar totes les comandes i pagaments en una mateixa plataforma digital, independentment de si es realitzen en el propi local, des del canal online de l'establiment, o a través d'aplicacions de lliurament a domicili de tercers. A través d'un únic panell de control, els negocis podran configurar i actualitzar la carta digital que ofereixen tant en el local com online, atendre les comandes presencials i digitals, realitzar cobraments i gestionar les comandes de les apps de delivery.\nAquest aspecte integrador ‘tot en un’ converteix a CaixaBank Order&Go en una solució innovadora en el sector de l'hostaleria. Amb aquesta nova eina, restaurants, bars i cafeteries podran millorar la gestió del seu dia a dia, agilitzar els seus serveis i incrementar les vendes i visibilitat a través de nous canals.\nEl llançament de CaixaBank Order&Go respon a l’interès de l’entitat en continuar sent una peça clau a la recuperació i evolució del sector. CaixaBank dona suport a les necessitats específiques de bars, restaurants i cafeteries a través de CaixaBank Food&Drinks, la divisió de negoci especialitzada en el sector que l'entitat va posar en marxa a principis del 2021 i que, entre altres serveis, ofereix als clients eines específiques de gestió enfocades a la digitalització. Food&Drinks compta amb més de 86.000 clients del sector, la qual cosa posiciona a l'entitat com un referent per aquest segment de negocis.\nA través de Food&Drinks, CaixaBank posa a la disposició dels negocis de restauració una oferta de productes i serveis diferencials que s'adapten a les seves necessitats específiques, així com una xarxa de professionals experts en el sector en totes les oficines de l'entitat, que els ajuden a optimitzar la rendibilitat del seu negoci i a simplificar la seva activitat diària. El catàleg de productes i serveis inclou des de solucions tecnològiques de cobrament per vendes tant físiques com online, fins a finançament adaptat als projectes i necessitats d'aquest tipus de negocis, i fins i tot amb serveis no financers que aportin valor afegit als seus negocis en àmbits com la formació i l'assessorament.\nAmb l'objectiu de potenciar l'experiència digital i oferir un valor afegit al model d'atenció i de prestació de serveis, Food&Drinks s’articula com una comunitat de clients que tenen accés exclusiu a continguts financers i no financers específics per al sector. A un entorn digital creat exclusivament per als clients de Food&Drinks a CaixaBankNow, els usuaris poden visualitzar tots els productes i serveis, i rebre un assessorament especialitzat del seu gestor de confiança sense necessitat de desplaçar-se a l'oficina.\nLa comunitat Food&Drinks, a més, té a la seva disposició continguts com a formacions, xerrades, assessorament empresarial, així com accés a productes de partners estratègics del sector en millors condicions. A més, els clients poden accedir a CaixaBankLAB Campus, el portal de CaixaBank i elBullifoundation orientat a ajudar a les iniciatives professionals del sector de la gastronomia i les seves indústries relacionades a través de la formació.\nCaixaBank, el valor de l’especialització\nGràcies al seu model d'especialització, amb una proposta de valor de productes i serveis adaptada per cada segment, CaixaBank és una referència pel teixit empresarial, així com per comerços, negocis, autònoms i emprenedors. Per donar servei a les empreses que facturen menys de 2 milions d'euros, així com a comerços, negocis i autònoms, l'entitat compta amb CaixaBank Negocis, la divisió que desenvolupa productes i serveis adaptats a les peculiaritats d'aquest segment de clients amb un assessorament pròxim i integral, no sols a través del suport financer, sinó també des de l'acompanyament en la gestió del seu dia a dia. Actualment, s'ofereix aquest servei personalitzat des de les més de 70 oficines Store Negocis situades per tot el país i a través dels més de 3.000 gestors especialitzats d'aquest segment que treballen en la xarxa d'oficines de l'entitat.\nNota de premsa - 21/02/2022\nCaixaBank, Domingo Alonso Group i Arval España subscriuen una aliança estratègica per impulsar el renting de vehícles a Canàries\nNota de premsa - 17/02/2022\nCaixaBank dona suport al sector hoteler amb un finançament rècord de 2.600 milions per ajudar a superar l’impacte de la pandèmia


Com començar un negoci de saló de narguilada\nEls bars Shisha, també coneguts com a salons de narguilades, han explotat en popularitat en els darrers anys com una alternativa relaxada a l’escena típica del bar. Tot i l’ambient tranquil d’una barra de narguilada, començar un de propi no és cap problema mandrós.\nSi voleu crear un ambient fresc i relaxat per als vostres fumadors locals de shisha, el llançament d’una sala de narguilada pot ser l’aventura emprenedora perfecta per a vosaltres. A continuació s’explica com fer-ho.\nReuneix finançament empresarial\nEls costos d’inici d’un bar de shisha varien molt segons la mida de l’empresa, les tarifes de lloguer i les regulacions de permisos de la vostra zona, però algunes despeses són aproximadament les mateixes per a qualsevol saló de narguilada. Aquí teniu un exemple de despeses que podeu esperar:\nMaterial d’oficina: 500 dòlars\nInventari que inclou cigars, begudes alcohòliques i no alcohòliques, narguilades i diversos tipus de shisha i tabac: 16.000 dòlars\nEquip de taulell i servei: 12.500 dòlars\nEmmagatzemeu equipament que inclogui una caixa registradora, ventilació i senyalització: 13.750 dòlars\nMobles i electrònica: 4.000 dòlars\nCreació de llocs web: 600 dòlars\nPromoció de màrqueting: 3.580 dòlars\nPer descomptat, aquestes despeses seran menors si no teniu previst servir alcohol al vostre bar o si teniu mitjans més econòmics per aconseguir mobles i servei d’equips.\nCostos legals i d’inici\nHaureu d'afegir a aquesta llista algunes despeses que varien en funció de la legislació laboral, les tarifes de lloguer i la normativa de permisos:\nDespeses legals de llicències i permisos\nDespeses de registre d’empreses\nProgramari o contracte de comptabilitat amb empreses de nòmines de tercers\nDespeses operatives, incloses les factures i els sous dels empleats\nSi obriu una sala de fumadors en una zona cara com és Los Angeles, probablement haureu de pressupostar 250.000 dòlars en costos d’inici durant els primers mesos del vostre negoci. A les zones de menor lloguer, podria ser menor.\nAssegureu aquest finançament a través d’estalvis i préstecs i, a més, tingueu en compte les subvencions per a empreses d’inici.\nObteniu els vostres permisos en regla\nLes lleis sobre fumadors varien segons l’estat, el comtat i la ciutat, així que feu la vostra tasca sobre qualsevol legislació sobre prohibició de fumar que pugui aplicar-se al vostre negoci, ja que pot prohibir fumar en determinats tipus de llocs públics.\nÉs probable que, allà on es trobi la vostra empresa, haureu d’obtenir una llicència per vendre tabac. Consulteu les lleis de la vostra ciutat, comtat i estat per veure com s’espera que obtingueu la vostra llicència de tabac. Un cop el tingueu, haureu de mostrar-lo al vostre local i renovar-lo anualment. Tot i que la shisha tradicional conté tabac, la shisha d’herbes no, que alguns salons fan servir per vorejar les lleis locals que restringeixen la venda de tabac.\nSi teniu previst vendre alcohol al vostre bar de shisha, també haureu d’obtenir els permisos necessaris per fer-ho. Aquests requisits i disponibilitat de permisos varien segons els comtats i les ciutats. Moltes sales de narguilades opten per servir te en lloc d’alcohol, ja que és una opció de beguda menys costosa, amb menys burocràcia i menys restriccions d’edat per als clients.\nConstrueix el teu personal\nShisha és una mica un art. Algunes persones desenvolupen paladars per a això, com és habitual en menjars elegants i cervesa artesana. Quan pugueu contractar un parell d’empleats, assegureu-vos que siguin hàbils en la preparació de shisha i que estiguin familiaritzats amb la cultura que hi ha al darrere.\nEl vostre saló també atraurà clients que són completament nous a la shisha, de manera que el vostre personal hauria de poder informar-los i ajudar-los de manera amable i pacient. Assegureu-vos que siguin ràpids i que les seves habilitats d’atenció al client siguin de primer ordre perquè els vostres clients se sentin còmodes i facin que tornin.\nEstabliu els vostres preus\nEl més probable és que no sigueu la primera persona de la vostra zona a obrir un saló de narguilada, i això està bé: la competència i una varietat d’opcions són importants per a qualsevol indústria. Tot i això, haureu d’establir preus que competeixin bé amb els dels bars de shisha propers, sobretot perquè el vostre bar és nou.\nLes sales de narguilades solen cobrar per una sessió abans que comenci o després que acabi, i el preu de cada bol es fixa en funció de la quantitat de shisha que pugui contenir. Un bol gran es crema més, per exemple, cosa que li guanya un preu més alt.\nSi el vostre saló té la fortuna de convertir-se en un dels favorits locals, és possible que pugueu pujar una mica els vostres preus, ja que els fumadors de shisha solen pagar molt per fumar narguila als seus llocs favorits, i porten els seus amics.\nComercialitzeu el vostre negoci\nTots els nous negocis necessiten un petit cop de puny per aconseguir el seu nom, però, afortunadament, les comunitats de shisha estan al corrent de les noves empreses de narguilades i tindreu el poder del boca-orella al vostre costat.\nTot i això, penseu a publicar un anunci al diari local o patrocinar alguns anuncis a Facebook per ajudar a crear la vostra marca comercial. Al cap i a la fi, la marca és clau per als bars de narguilada: els fumadors de shisha venen tant per la personalitat i l’ambient d’un lloc com per la mateixa.